તેવી જ રીતે આપણે,અર્જુનની જેમ શબ્દબાણનો ટંકાર કરી આતંકવાદ ચલાવતા લોકોને ઉશ્કેરી યુદ્ધના રણમેદાનમાં ફસાવાનું જોખમ નોતર્યું છે. કોઈવાર તેનું દૂરગામિ પરિણામ ભોગવવાની નોબત આવી શકે છે. અમેરિકા કરે તે આપણે કરવાની જરૂર નથી. કારણ કે આપણી તે સંસ્કૄતિ નથી, આપણી તે પરંપરા પણ નથી. આપણી ધરતિમાં સત્વ છે. જ્યાં મહાભારત વવાઈ છે ત્યાં ગીતા ઉગી નીકળે છે. આપણો દેશ ખેતી પ્રધાન દેશ છે. ત્યાગની આ ભૂમિમાં જિંડું રતન પાકે છે. જ્યારે યુદ્ધનું મંચ બનેલી ભૂમિમાં ખનીજતેલ નીકળે છે. મિત્રો, ભારત અને અમેરિકા વચ્ચેનો આ મોટો તફાવત છે. એટલે હું અમેરિકાની નકલ નહિ કરવા કાકલુદી કરુ છું. કાળા સોગઠાની વાત આગળ ધપાવુ તો કાળો રંગ ભગવાન કૃષ્ણનો છે. ભારતવર્ષમાં કૄષ્ણની તોલે કોઈ આવી શકે તેમ નથી. તેમણે પાંડવોને વિજયની વરમાળા પહેરાવા યુદ્ધમાં ઘણા કાવા–દાવા કરવા મદદ કરી હતી. પણ પાંડવોને એક પણ આંચ આવી નહિ. તેનું કારણ ભગવાન કૄષ્ણની કૂશળતા ન હતી. તેનું કારણ પ્રજાના કલ્યાણનું કામણ હતુ. આજ–કાલ પ્રજાની સગવડના નામે પોતાના ઘર ભરવાની  હોડ જાગી છે.